

REPUBLIKA HRVATSKA

SPLITSKO-DALMATINSKA ŽUPANIJA



*GRAD STARI GRAD*

KLASA: 400-01/25-01/06

URBROJ: 2181-10-02-25-2

Stari Grad, 07. veljače 2025. godine

Temeljem članka 6. i 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15.), te članka 46. stavka 3. podstavka 21. Statuta Grada Staroga Grada („Službeni glasnik Grada Staroga Grada“ , broj: 12/09, 3/10, 4/13 ,5/13, 6/18 i 2/20), Gradonačelnik Grada Staroga Grada objavljuje

**Javni natječaj za financiranje projekata vjerskih zajednica**

**sa područja Grada Staroga Grada za 2025. godinu**

U proračunu Grada Staroga Grada za 2025. g. osigurana su sredstva za financiranje projekata vjerskih zajednica sa područja Grada Staroga Grada a obuhvaćaju projektne aktivnosti vjerskih zajednica koje se odnose na brigu o sakralnim objektima na području grada te moraju biti od interesa za Grad Stari Grad.

Predviđeni iznos ukupnih sredstava koji će biti na raspolaganju u proračunu Grada Staroga Grada za sufinanciranje programa koji će se temeljem ovog programa moći dodijeliti vjerskim zajednicama iznosi **= 14.000,00 eura**.

**Kriteriji za dodjelu financijskih sredstava su:**

1. dostava pravovremene, cjelovito popunjene i ovjerene te potpune prijave
2. kvaliteta i sadržaj ponuđenog programa/projekta
3. kvaliteta dosadašnjeg rada, iskustvo i uspjesi u provođenju programa/projekta
4. dostupnost programa/projekta korisnicima
5. neposredna društvena korist za lokalnu zajednicu
6. financijska održivost programa/projekta
7. financijska potpora programa/projekta iz drugih izvora
8. realan odnos troškova i očekivanih rezultata po programu/projektu
9. organizacijski i ljudski kapaciteti za provođenje programa/projekta
10. urednost u dostavljanju završnog izvještaja o realizaciji programa/projekta

**III.**

Grad će dodjeljivati sredstva za financiranje programa i projekata vjerskim zajednicama uz uvjet da:

• su upisani u Evidenciju vjerskih zajednica u Republici Hrvatskoj

• imaju sjedište na području Grada Staroga Grada

• program/projekt/inicijativa, koji prijave na javni natječaj/poziv Grada, bude ocijenjen kao značajan (kvalitetan, inovativan i koristan) za zadovoljenje javnih potreba Grada

• su uredno ispunili obveze iz svih prethodno sklopljenih ugovora o financiranju iz proračuna Grada i drugih javnih izvora;

• nemaju dugovanja prema državnom proračunu i proračunu Grada;

• se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom

• imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;

**IV.**

Rok za podnošenje prijedloga projekata je 30 dana, a završava **10. ožujka 2025. godine.**

Svaka vjerska zajednica može prijaviti i ugovoriti najviše **2 (dva)** programa/projekta u okviru ovog Javnog natječaja na razdoblje provedbe do **31. prosinca 2025.** **godine.**

Na ovaj javni natječaj mogu se javiti sve vjerske zajednice sa sjedištem na području Grada Staroga Grada, koje djeluju na odgojno-obrazovnom, socijalnom, zdravstvenom i kulturnom području te doprinose nacionalnoj kulturi i općem dobru, kako je definirano u Uputama za prijavitelje.

Kako se može ostvariti prednost u financiranju projekta i tko nema pravo prijave na ovaj Javni natječaj detaljno je opisano u Uputama za prijavitelje na Javni natječaj za financiranje projekata vjerskih zajednica.

**V.**

Programi/projekti za financijske potpore vjerskim zajednicama za 2025. godinu prijavljuju se na sljedeći način:

- obrasci se popunjavaju putem računala te dostavljaju, potpisani od strane osobe ovlaštene za zastupanje i ovjereni pečatom, u papirnatom i/ili elektroničkom obliku

- prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i voditelja projekta/programa te ovjerene službenim pečatom organizacije i svu propisanu dokumentaciju

- prijava sa propisanim obrascima i prilozima (potpisanim i ovjerenim) u papirnatom obliku šalje se preporučeno poštom, dostavljačem ili osobno u zatvorenoj omotnici na adresu

**GRAD STARI GRAD**

**Novo riva 3**

**21460 Stari Grad**

**„Za Javni natječaj za financiranje projekata vjerskih zajednica sa područja Grada Staroga Grada za 2025. godinu“– NE OTVARATI**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog natječaja detaljno su opisani u Uputama za prijavitelje na Javni natječaj za financiranje projekata vjerskih zajednica sa područja Grada Staroga Grada za 2021. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

**VI**.

Obvezna dokumentacija za prijavu programa/projekta je:

1. ovjeren i potpisan OBRAZAC OPISA PROGRAMA/PROJEKTA
2. ovjeren i potpisan obrazac PRORAČUNA PROGRAMA/PROJEKTA
3. potpisana i ovjerena izjava o programima i projektima financiranim iz javnih izvora
4. potpisana i ovjerena izjava o nepostojanju dvostrukog financiranja
5. potpisana i ovjerena izjava o nekažnjavanju

Sve ostale informacije, uvjeti prihvatljivosti troškova i aktivnosti, način donošenja odluka, podnošenja prigovora i uvjeti za sklapanje ugovora dostupni su u Uputama za prijavitelje i Pravilniku o financiranju javnih potreba Grada Staroga Grada, na Internet stranici [www.stari-grad.hr](http://www.stari-grad.hr), podlink <https://stari-grad.hr/javni-pozivi-i-natjecaji> *Projekti, natječaji, novosti* – *Javni pozivi i natječaji.*

Sva pitanja vezana uz ovaj Javni natječaj mogu se postaviti putem maila projekti@stari-grad.hr

GRADONAČELNIK

Antonio Škarpa v.r.

Prilog:

- Upute za prijavitelje

- Obrazac opisa projekta

- Obrazac proračuna projekta

- Izjava o nepostojanju dvostrukog financiranja

- Izjava o programima i projektima financiranim iz javnih izvora

- Izjava o nekažnjavanju

- Obrazac za opisni izvještaj

- Obrazac za financijski izvještaj

- Obrazac ugovora o financiranju